|  |  |  |  |
| --- | --- | --- | --- |
| **Ministarstvo regionalnoga razvoja i fondova Europske unije (MRRFEU)** | **PRAVILA 2014.-2020.** | **Pravilo br.** | **05** |
| **Datum** | **Prosinac 2020.** |
| **Izvršavanje i upravljanje ugovorima o dodjeli bespovratnih sredstava** | **Verzija** | **7.0** |
| **Prilog** | **25** |
| **Pravilo donosi** | **Ministrica MRRFEU** |

Obrazac 3.

IZJAVA PARTNERA KORISNIKA

I. Potpisom ove izjave izjavljujem da sam upoznat sa zahtjevom da u svrhu provedbe projekta koji se financira iz Operativnog programa „Konkurentnost i kohezija“ s korisnikom kojem sam partner u provedbi projekta sklapam sporazum o partnerstvu (u daljnjem tekstu: Sporazum), koji uređuje prava i obveze između mene i korisnika bespovratnih sredstava, te da sam se upoznao s uvjetima ugovora o dodjeli bespovratnih sredstava (u daljnjem tekstu: Ugovor), koji su objavljeni u pozivu na dodjelu bespovratnih sredstava, s obzirom da primjenu određenih uvjeta iz Ugovora Korisnik mora osigurati i u odnosu na mene.

II. Razumijem i prihvaćam da neispunjenje zahtjeva iz Sporazuma kao i neispunjenje zahtjeva koji nisu utvrđeni Sporazumom, ali ih je Korisnik u odnosu na mene obvezan odrediti u skladu s Ugovorom može ugroziti provedbu projekta te rezultirati utvrđenjem nepravilnosti i/ili određivanjem financijske korekcije, za što punu odgovornost snosi Korisnik te po toj osnovi sva prava i obveze iz projekta ostvarujem isključivo i samo u odnosu na Korisnika te ih Korisnik ostvaruje isključivo i samo u odnosu na mene.

III. Kao partner Korisnika razumijem i prihvaćam da se od mene zahtijeva:

1. Čuvanje informacija - informacije koje su mi na bilo koji način postale poznate prilikom provedbe projekta i u vezi s projektom, a koje imaju oznaku ograničenosti, povjerljivosti ili tajnosti (u nastavku teksta: povjerljivost) čuvam te ih neću davati na uvid ili na bilo koji način učiniti dostupnima trećim osobama. Obveza čuvanja informacija ne odnosi se na informacije koje su mom osoblju potrebne za provedbu projekta jer su izravno uključene u njegovu provedbu, informacije koje ne sadrže oznaku povjerljivosti, izuzev ako čuvanje takve informacije predstavlja opravdani zahtjev PT-a 1 i/ili PT-a 2 i/ili UT-a, o čemu me obavijestio Korisnik te informacije koje se objavljuju radi poštivanja načela transparentnosti u provedbi projekta, udovoljavanja zahtjevima javnosti, komunikacije i vidljivosti te poštivanja pravila kojima se uređuje pravo na pristup informacijama. Kada je riječ o mom osoblju jamčim da su svjesni povjerljivosti informacija te da su s tom činjenicom upoznati, kao i s činjenicom da se iste koriste isključivo u svrhu provedbe projekta i izvršavanja obveza koje proizlaze iz provedbe projekta.
2. Određeno postupanje s osobnim podatcima - s osobnim podatcima koji mi na bilo koji način postanu poznati prilikom provedbe projekta i u vezi s projektom postupam u skladu s Uredbom (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) te nacionalnim pravilima o provedbi Opće uredbe o zaštiti podataka. Te osobne podatke ne mogu razmjenjivati ili ih na drugi način učiniti dostupnima trećim osobama, izuzev ako je to potrebno za provedbu projekta - mom osoblju koje provodi ili je uključeno u provedbu projekta, osiguravajući pri tome primjenu pravila o zaštiti osobnih podataka, te pravnim i fizičkim osobama koje su u skladu s Ugovorom i primjenjivim nacionalnim i EU propisima ovlaštene provoditi reviziju projekta te sam ih u obvezi čuvati dok za navedeno postoji svrha (odnosno u vremenskom razdoblju u kojem je to po obavijesti PT-a1/UT-a ili PT-a 2 obvezan i Korisnik, o čemu me isti obavještava, a najdulje deset godina nakon zatvaranja Operativnog programa “Konkurentnost i kohezija“.
3. U odnosu na točke a) i b) potvrđujem da se radi o isključivo mojoj odgovornosti te da je isključena odgovornost KT-a, UT-a, PT-a 1 ili PT-a 2 za štetu koja po bilo kojoj osnovi nastane pravnoj ili fizičkoj osobi kao posljedica postupanja ili propuštanja postupanja koje predstavlja povredu navedenih zahtjeva.
4. Čuvanje revizijskog traga – dokumentaciju projekta i dokumentaciju proizašlu iz provedbe ili vezano uz provedbu projekta u odnosu na aktivnosti koje obavljam čuvam ili u formatu originala ili kao ovjerenu presliku originala, odnosno u opće prihvaćenom mediju za pohranu podataka poput elektroničkih inačica originala ili dokumenata koji postoje samo u elektroničkoj verziji. Dokumenti moraju biti pohranjeni u obliku koji dopušta identifikaciju osoba na koje se podatci odnose. Kada se podatci čuvaju samo u elektroničkoj verziji, osigurava se da sustav koji se rabi u navedenu svrhu udovoljava prihvaćenim standardima sigurnosti i da je pouzdan u svrhu revizije te da se oprema i softver koji se rabe u navedenu svrhu održavaju funkcionalnima. Predmetna dokumentacija se čuva u skladu s člankom 140. Uredbe (EU) br. 1303/2013, odnosno čuvam je u roku koji počinje teći od datuma o kojem me je Korisnik obavijestio, po prethodnoj obavijesti PT-a 2. Ako tu obavijest nisam zapirimo od Korisnika, dokumentaciju čuvam 10 (deset) godina od zatvaranja Operativnog programa.
5. Osiguravanje da se troškovi/izdatci projekta koji se financiraju sredstvima Operativnog programa „Konkurentnost i kohezija “ mogu utvrditi i provjeriti (praćenje projektnih troškova/izdataka i prihoda korištenjem posebnih šifri projekta/mjesta troška/organizacijske jedinice/posebne analitike konta) te da su zabilježeni u mojim računovodstvenim evidencijama, koje se utvrđuju u skladu s primjenjivim računovodstvenim standardima te u skladu s uobičajenom računovodstvenom praksom.
6. Omogućavanje pristupa u svrhu revizije – omogućavanje pristupa i dostupnosti svih dokumenata, podataka i baza podataka, evidencija i informacijskih sustava povezanih s projektom ili potrebnih za potvrdu da su projekt te projektni izdatci/troškovi u skladu s primjenjivim pravilima, svim prostorijama i mjestima u kojima se projekt provodi, isporučevinama, rezultatima projekta te osoblju koje provodi projekt ili je uključeno u njegovu provedbu - tijelima i osobama koje obavljaju reviziju projekta u skladu s Ugovorom.
7. Provedba aktivnosti u okviru projekta na način da se na mene primjenjuju pravila prihvatljivosti izdataka koja se primjenjuju i na Korisnika.
8. Osiguranje i jamstvo da su svi podatci, informacije, dokumentacija i izjave koje dajem u odnosu na projekt i to prije početka provedbe projekta, tijekom provedbe projekta ili povezano s provedbom projekta istiniti i točni.
9. Postupanje koje neće dovesti do očitog i/ili namjernog narušavanja ugleda KT-a, UT-a, PT-a 1, PT-a 2 ili Unije.

IV. Razumijem da zahtjevi navedeni u točki III. ove Izjave ne predstavljaju zatvorenu listu zahtjeva koji se na mene primjenjuju na način da se ne isključuje obveza primjene ostalih zahtjeva koje je prema Ugovoru u odnosu na mene obvezan osigurati Korisnik, a ja sam ih obvezan poštivati.

V. Razumijem i prihvaćam da, ako sam svojim postupanjem ili propuštanjem postupanja ozbiljno povrijedio svoje obveze ili narušio provedbu projekta mogu biti isključen iz svih ugovora koji se financiraju iz proračuna EU i/ili Državnog proračuna tijekom najviše 5 godina od dana kada je takvo počinjenje utvrđeno u sudskom postupku/upravnom postupku. Ako ne postoji pravomoćna presuda ili upravna odluka isključenje se odnosi na razdoblje od najviše 5 godina (ali ne manje od 3 godine) od datuma postupanja, ili u slučaju kontinuiranog ili opetovanog postupanja, od datuma prestanka postupanja koje je dovelo do isključenja.

VI. Razumijem i prihvaćam da prema KT-u, UT-u, PT-u 1 i PT-u 2 nemam pravo niti osnovu za isticanje bilo kojeg zahtjeva, odnosno da ta tijela nisu odgovorna za eventualnu štetu koja bi tijekom provedbe projekta ili povezano s provedbom projekta (a što uključuje i određivanje financijske korekcije ili obustavu plaćanja u okviru projekta) nastala meni, sa mnom povezanim osobama ili trećim osobama kao posljedica postupanja ili propuštanja postupanja Korisnika, ili su posljedica radnje koju UT, PT 1 ili PT 2 imaju pravo poduzeti prema Ugovoru.

VII. Ova Izjava podnosi se u postupku sklapanja Ugovora te se prilaže uz Ugovor.

VIII. Ovu Izjavu potpisuje partner Korisnika, odnosno osoba ovlaštena za zastupanje partnera Korisnika.

Datum i mjesto:

\_\_\_\_\_\_\_\_\_\_\_\_\_\_

Potpis i naznaka ovlaštenja:

\_\_\_\_\_\_\_\_\_\_\_\_\_\_\_\_\_\_\_\_\_\_\_